Béb Község Önkormányzata Képviselő-testületének

   13/2013. (XII.3.) önkormányzati rendelete 

a szociális tűzifa támogatás helyi szabályairól 
Béb Község Önkormányzatának Képviselő-testülete az Alaptörvény 32. Cikk (2) bekezdése alapján, a szociális igazgatásról és a szociális ellátásokról szóló 1993. évi III. törvény 2. §-ában kapott felhatalmazás alapján 25. § (3) bekezdés B) pontjában, 26. §-ában, 32. § (3) bekezdésében és a 47. §(1) bekezdés c) pontjában, és (3) bekezdése alapján, a helyi önkormányzatokról szóló 1990 évi LXV törvény 8. § (1) bekezdésében meghatározott feladatkörében eljárva a helyi önkormányzatok szociális célú tűzifavásárláshoz kapcsolódó kiegészítő támogatásról szóló 57/2013.(X.4.) BM rendelet 3. § (1) bekezdésében foglaltak végrehajtására a következőket rendeli el:
I. fejezet
A támogatásra vonatkozó általános szabályok
1. A rendelet célja, hatálya
1. § (1) A helyi önkormányzatok szociális célú tűzifavásárláshoz kapcsolódó kiegészítő támogatásáról szóló 57/2013.(X.4.) BM rendelet 
alapján a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatást biztosított Ugod Önkormányzat számára.

(2) E rendelet célja, hogy Béb településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatást ellátási forma jogosultsági feltételeit, és az igénylés, odaítélés menetét.

(3) E rendelet hatálya kiterjed Béb község közigazgatási területén életvitelszerűen lakó és ott lakcímmel rendelkező állampolgárokra.

2. A támogatás feltételei
2. § (1) Az önkormányzat vissza nem térítendő természetbeni támogatást, tűzifát biztosít annak a személynek, aki

a) Lakásfenntartási támogatásra jogosult, vagy

b) Rendszeres szociális segélyben részesül, vagy

c) Foglalkoztatást helyettesítő támogatásban részesül, vagy

d) Rendszeres gyermekvédelmi támogatásban részesül, vagy

e) Közgyógyellátásra jogosult, vagy

f) 3 vagy annál több gyermeket nevel, vagy

g) Ápolási díjra jogosult, vagy

h) 65 éven felüli egyedül élő nyugdíjas.

(2) Az (1) bekezdésben foglaltakon túl az önkormányzat vissza nem térítendő természetbeni támogatást, tűzifát biztosít azon bébi személyek számára, akik

a. Igazolható módon fennálló hiteltartozása van, vagy

b. Családjában igazolható mozgáskorlátozott él.

(3) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

3. § (1) Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

a) Aki erdőgazdálkodó, erdőtulajdonos és az elmúlt 2 évben engedéllyel fakitermelést végzett.
b) Azon ingatlan vonatkozásában, mely tűzifával egyáltalán nem fűthető.
(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.
3. A támogatás igénylésének menete

4. § (1) A támogatás megállapítása iránti eljárás az e rendelet 1. számú melléklete szerinti kérelemre indul.
(2) A kérelmeket 2014. január 31. napjáig lehet benyújtani, melyet az Ugodi Közös Önkormányzati Hivatalnál lehet benyújtani.
(3) A kérelmek elbírálása a képviselő-testület hatáskörébe tartozik, amely a támogatásról következő rendes ülésén, legkésőbb 2013. január 31. napjáig dönt.

(4) A döntést követő 5 munkanapon belül a polgármester gondoskodik a tűzifa kiszállításáról.

(5) A tűzifa átvételét a jogosult a rendelet 2. mellékletét képező átvételi elismervény aláírásával igazolja.

5. § A támogatás kizárólagos forrása a BM rendelet 1. melléklete szerint az önkormányzat számára megállapított kiegészítő támogatás, valamint az önkormányzat által biztosított saját forrás. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e – el kell utasítani.

II. Záró rendelkezések

6. § Ezen rendelet 2013. december 10. napján lép hatályba, és 2014. február 16. napján hatályát veszti.
Béb, 2013. november 22.

Hauber János
Horváth Mária

polgármester
jegyző

Kihirdetve: 2013. december 3.

Horváth Mária

jegyző

Ikt.sz : •
1. melléklet a 13/2013(XII.3.) önkormányzati rendelethez

A kérelem benyújtható: 2014. január 31-ig

Kérelem


 (név) (szül. hely és idő: 

Béb,………… u. ……………..  sz. alatti lakos kérem, hogy részemre Béb Község Önkormányzata Képviselő-testületének a tűzifa vásárlási támogatásról szóló 13/2013(XII.3.) önkormányzati rendelete alapján szíveskedjenek természetbeni juttatásként      m3 tűzifát biztosítani.
A tűzifa támogatásra a rendelet szerint azért vagyok jogosult mert:*
a) lakásfenntartási támogatásra vagyok jogosult, a megállapító határozat száma:

b) rendszeres szociális segélyben részesülők, a megállapító határozat száma.

c) foglalkoztatást helyettesítő támogatásban részesülők, a megállapító határozat száma.

d) rendszeres gyermekvédelmi kedvezményben részesülők, a megállapító határozat száma.


e) közgyógyellátásra vagyok jogosult, a megállapító határozat száma.

f) 3 vagy annál több gyermeket nevelek, gyermekeim adatai:

1. Név. 
Szül.idő.

2. Név. 
Szülidő.

3. Név. 
Szülidő‑
4. Név. 
Szül.idő•


g) 65 éven felüli egyedül élő nyugdíjas vagyok,
h) ápolási díjra vagyok jogosult, a megállapító határozat száma.

i) igazolható módon fennálló hiteltartozásom van (a hitelszerződést, banki igazolást csatolni szükséges),

j) családomban mozgáskorlátozott él (orvosi igazolás, vagy mozgáskorlátozotti igazolvány szükséges). *(A megfelelő aláhúzandó és kitöltendő.)
Béb, 2013. 
……………………………
                  kérelmező

	A szociális ellátás folyósítását igazolom. 

Béb, 2013. 


ügyintéző

	A Képviselő-testület döntése:

Kérelmező részére a képviselő-testület 
/2013. (
) számú határozatával

          m3 tűzifát biztosít vissza nem térítendő természetbeni juttatásként.

Béb, 2013. 


Hauber János polgármester
                         


2. melléklet a 13/2013(XII.3.) önkormányzati rendelethez

Átvételi elismervény


 (név) Béb, u. 
 sz.

alatti lakos aláírásommal elismerem, hogy a mai napon Béb Község Önkormányzata Képviselő-testületének a tűzifa vásárlási támogatásról szóló 13/2013(XII.3.) önkormányzati rendelete alapján megállapított természetbeni juttatásként      m3 mennyiségű tűzifát átvettem.

Béb, 2013. 
hó 
nap





átadó





átvevő

